CELEX: C2005/193/61
Language: et
Date: 2005-08-06 00:00:00
Title: Kohtuasi T-208/05: Michael Brown'i 30. mai 2005. aasta hagi Euroopa Ühenduste Komisjoni vastu

6.8.2005   
            
            
               ET
            
            
               Euroopa Liidu Teataja
            
            
               C 193/36
            
         Michael Brown'i 30. mai 2005. aasta hagi Euroopa Ühenduste Komisjoni vastu
   (Kohtuasi T-208/05)
   (2005/C 193/61)
   Kohtumenetluse keel: prantsuse
   Michael Brown, elukoht Overijse (Belgia), esitas 30. mail 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindaja on advokaat Lucas Vogel.
   Hageja palub esimese astme kohtul:
   
               1.
            
            
               tühistada ametisse nimetava asutuse 10. veebruari 2005. aasta otsus (teatatud 14. veebruari 2005. aasta kirjaga, kätte saadud 25. veebruaril 2005), millega lükati tagasi hageja 16. septembri 2004. aasta kaebus konkursi COM/PB/04 konkursikomisjoni esimehe 22. juuni 2004. aasta otsuse peale, millega ei lubatud hagejal eelnimetatud konkursist osa võtta;
            
         
               2.
            
            
               tühistada vajalikus ulatuses konkursi COM/PB/04 konkursikomisjoni esimehe 22. juuni 2004. aasta eelnimetatud otsus ja selle 19. juuli 2004. aasta kinnitus;
            
         
               3.
            
            
               mõista kohtukulud välja kostjalt.
            
         Õiguslikud alused ja peamised argumendid
   Komisjonis abiteenistujana töötava hageja kandidatuur lükati sisekonkursil COM/PB/04 tagasi, kuna tal ei olnud avalduste esitamise tähtajaks ajutise töötaja või ametniku staatust.
   Hageja viitab kahele alusele:
   
               —
            
            
               esiteks on rikutud personalieeskirjade artiklit 27 ja artikli 29 lõiget 1 ja tehtud ilmne hindamisviga, kuna vaidlustatud otsuste ja konkursiteadaande alusel eemaldati kandidaadid, kes oleksid saanud tõendada erialaseid oskusi ja arvestatavat töökogemust komisjonis, nende kandidaatide kasuks, kellel oli kokkuvõttes vähem oskusi ja lühem tööstaaž komisjoni teenistustes ning
            
         
               —
            
            
               teiseks on rikutud mittediskrimineerimise põhimõtet, kuna personalieeskirjade alusel töötavad teenistujad, kes on suurema osa oma karjäärist töötanud komisjonis abiteenistujatena, lubati konkursile vaid põhjusel, et nad olid avalduste esitamise tähtajaks saanud ajutisteks teenistujateks, samas kui hageja, kes oli pikaajaliselt ajutine teenistuja, eemaldati konkursilt üksnes seetõttu, et antud kuupäeval töötas ta abiteenistujana.